**ПРОЕКТ НА ПУБЛИКУВАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОРГАНИЗАЦИЯ И КОНТРОЛ НА ТРАНСПОРТА”, ПРИЕТ С РЕШЕНИЕ №30, ВЗЕТО С ПРОТОКОЛ №3 ОТ 23.02.2021Г., ИЗМЕНЕН И ДОПЪЛНЕН С РОС №313/27.10.2021Г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**I. МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОРГАНИЗАЦИЯ И КОНТРОЛ НА ТРАНСПОРТА”.**

**1. Причини, които налагат приемането на** **Правилник за изменение и допълнение на Правилник за устройството и дейността на ОП „Организация и контрол на транспорта“.**

В община Пловдив е постъпил доклад от Директора на предприятието **–** Георги Стоилов с изх. №2206/18.11.2022г. и вх. №22 ОПР-1597/30.11.2022г. на община Пловдив, с който доклад в изпълнение на разпоредбите на § 2 от Допълнителните разпоредби на Наредбата за създаване, управление и контрол върху дейността на общинските предприятия на община Пловдив по гл. VI от ЗОС е внесено обосновано предложение за промени в Правилника за устройството и дейността на ОП „Организация и контрол на транспорта“.

Предложените изменения в Правилника са свързани на първо място с изпълнение на препоръките, направени от извършен вътрешен одит за периода 2020/2021 г. , с цел спазване разпоредбите в Правилника за устройството и дейността на ОП „ОКТ“. В тази връзка директорът счита за целесъобразно и законосъобразно да се извърши промяна в раздел II, т. А Управление на предприятието, в чл.14., в т.13.1. „Ежемесечно до 7-мо число на месеца, следващ отчетния месец представя обобщена информация за изпълнение на показателите и нормативите по сключените договори с превозвачите, за разпределение на субсидиите и компенсациите, изготвя аналитичен отчет за всяка отделна вътрешноградска линия, на база сключените договори с транспортните фирми“ да стане: в раздел II, т. А Управление на предприятието, в чл.14., т.13.1. „Ежемесечно до **30-то число** на месеца, следващ отчетния месец **изготвя** обобщена информация за изпълнение на показателите и нормативите по сключените договори с превозвачите, за разпределение на субсидиите и компенсациите, изготвя аналитичен отчет за всяка отделна вътрешноградска линия, на база сключените договори с транспортните фирми“.

На следващото място, във връзка с Решение № 311 взето с протокол №15 от 02.08.2022 г. на Общински съвет Пловдив, касаещо приемане на дарение на Интегрална система за видеонаблюдение и контрол на територията на град Пловдив, за 15 броя кръстовища в район Северен на община Пловдив, и Заповед на Кмета на Общината № 22ОА-2610/07.11.2022 г. за предоставяне на предприятието за безвъзмездно управление на „Единна централизирана система за видеонаблюдение“ на 15 бр. кръстовища в район Северен, същата е заведена в счетоводството на предприятието. За коректно отразяване на посочения по горе актив, в съответствие със записите в счетоводните регистри е необходимо да се актуализира и приеме ново Приложение 2 - Опис на предоставеното за управление имущество към 30.11.2022 г.

 С оглед на по-голяма ефективност при управление на човешките ресурси е необходимо да се извършат промени в организационната структура на предприятието, в рамките на утвърдената численост на персонала, отразени в Правилника за вътрешния трудов ред на ОП „ОКТ“. Директорът предлага трансформация на бройките /4бр./ от Дейност 606 в Дейност 849; отделно се обединяват два отдела в един общ - „Администрация и ОКОТ“. За целта е необходимо да се актуализира и приеме ново Приложение № 1 – „Организационна структура на ОП „ОКТ“, неразделна част от Правилника.

С оглед на изложеното, целесъобразно и законосъобразно се явява приемането на актуализиран Правилник за устройството и дейността на ОП „Организация и контрол на транспорта“.

 **При изработването на проекта за приемане на Правилник за изменение и допълнение на Правилник за устройството и дейността на ОП „Организация и контрол на транспорта“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.**

**Принцип на необходимост** – необходимо е да бъде актуализиран текстът на т.13.1. на чл.14 от раздел II, т. А Управление на предприятието; да се актуализира Приложение №1 „Организационна структура на ОП „ОКТ“, и Приложение №2 - „Опис на предоставеното за управление имущество към 30.11.2022г.“ към Правилника за устройство и дейността на ОП „Организация и контрол на транспорта“.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Организация и контрол на транспорта“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9, ал.10 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Организация и контрол на транспорта“ е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Организация и контрол на транспорта“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта **-** приемане на Правилник за изменение и допълнение на Правилник за устройството и дейността на ОП „Организация и контрол на транспорта“, която е прикачена към публикувания проект.

**II. Цел на приемане на Правилник за изменение и допълнение на Правилник за устройството и дейността на ОП „Организация и контрол на транспорта “.**

Целта на приемането Правилник за изменение и допълнение на Правилника за устройството и дейността на ОП „Организация и контрол на транспорта“ е да се промени Правилникът за устройството и дейността на ОП „Организация и контрол на транспорта“ в частта на чл.14 от раздел II, т. А Управление на предприятието; да се актуализира Приложение №1 „Организационна структура на ОП „ОКТ“, с оглед по-голяма ефективност при управление на човешките ресурси; да се актуализира Приложение №2 **-** Опис на предоставеното за управление имущество към 30.11.2022г., с оглед коректното отразяване на управляваните от предприятието ДМА в съответствие със записите в счетоводните регистри, и двете неразделна част от Правилника за устройството и дейността на ОП „Организация и контрол на транспорта“,.

**III. Финансови средства, необходими за приемане на Правилника**

Настоящият проект на Правилник за изменение и допълнение на Правилник за устройството и дейността на ОП „Организация и контрол на транспорта“ не е свързан с осигуряване на финансови и други средства във връзка с прилагането му. ОП „Организация и контрол на транспорта“ се финансира от бюджета на Община Пловдив в рамките на утвърдения бюджет за годината.

**IV. Очаквани резултати**

Очакваните резултати са: актуализиране текста на т.13.1. от чл.14 на Правилник за устройството и дейността на ОП „Организация и контрол на транспорта“, съобразно дадените препоръки от извършен вътрешен одит за периода 2020/2021 г., с цел спазване разпоредбите в Правилника за устройството и дейността на ОП „ОКТ“; приемане на ново Приложение №1 „Организационна структура на ОП „ОКТ“, и Приложение №2 - „Опис на предоставеното за управление имущество към 30.11.2022г.“ към Правилника за устройство и дейността на ОП „Организация и контрол на транспорта“ с оглед актуализация на приложенията; обективно регистриране и счетоводно отчитане на материалните активи, предоставените за управление на ОП „Организация и контрол на транспорта“.

**V. Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Организация и контрол на транспорта“ са в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилника за устройството и дейността на ОП „Организация и контрол на транспорта“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **14.12.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилника за устройството и дейността на ОП „Организация и контрол на транспорта“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9, ал.10 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**ПРОЕКТ НА РЕШЕНИЕ:**

**1.** Приема Правилник за изменение и допълнение на Правилник за устройството и дейността на ОП „Организация и контрол на транспорта“, последно приет с Решение №198 от 12.05.2022г. на Общински съвет Пловдив, както следва:

**§1.** Изменя т.13.1. на чл.14 от раздел II, т. А Управление на предприятието, като т.13.1. добива следната редакция:

„т.13.1. Ежемесечно до **30-то число** на месеца, следващ отчетния месец **изготвя** обобщена информация за изпълнение на показателите и нормативите по сключените договори с превозвачите, за разпределение на субсидиите и компенсациите, изготвя аналитичен отчет за всяка отделна вътрешноградска линия, на база сключените договори с транспортните фирми“.

**§2**. Отменя Приложение №1 към действащия Правилник за устройството и дейността на ОП „Организация и контрол на транспорта” и приема ново Приложение №1 - „Организационна структура на ОП „ОКТ“.

**§3**. Отменя Приложение №2 към действащия Правилник за устройството и дейността на ОП „Организация и контрол на транспорта” и приема ново Приложение №2 - „Опис на предоставеното за управление имущество към 30.11.2022г.“.

**Приложения:**

**1.** Актуализираният Правилник за устройството и дейността на ОП „Организация и контрол на транспорта“, ведно с Приложение №1 - „Организационна структура на ОП „ОКТ“ и Приложение №2 - „Опис на предоставеното за управление имущество към 30.11.2022г.“ към Правилника за устройството и дейността на ОП „Организация и контрол на транспорта“, неразделни части от настоящото решение.

**2.** Предварителна оценка на въздействието.